Reeksverkragter hoor sy lot in Noord-Kaap-hof | Maroela Media
ŉ 25-jarige reeksverkragter is vandeesweek in die Noord-Kaapse hooggeregshof tot lewenslange tronkstraf gevonnis.
Kapt. Sergio Kock, woordvoerder van die polisie, het gesê die polisie verwelkom dié swaar straf.
Die man, afkomstig van Prieska, is tot lewenslange tronkstraf en ŉ verdere 27 jaar gevonnis nadat hy skuldig bevind is aan drie aanklagte van verkragting, twee van huisbraak met die doel om te verkrag en een van die verhindering van ŉ polisiebeampte om sy pligte uit te voer.
Die man het op 1 April 2017 by ŉ huis in ŉ Prieska-plakkerskamp ingebreek en ŉ 55-jarige vrou verkrag. Die volgende dag het hy ŉ 40 -jarige vrou verkrag.
“In November 2017 het hy sy derde slagoffer, ŉ tienjarige, ook van ŉ Prieska-plakkerskamp, verkrag. Die tienjarige is sy eksmeisie, wat ook die ma van sy kind is, se suster. Hy is enkele dae daarna in hegtenis geneem,” het Kock gesê.
Brig. Nomahlube Sofika, bevelvoerder van die Pixley Ka Seme-polisiëringsgebied, het gesê die vonnis beteken nou geregtigheid vir die slagoffers. Hy het bygevoeg dat die gemeenskap veiliger behoort te voel wanneer oortreders in die tronk gestop word.
Noord-Kaap Prieska verkragtings
Waarvoor word lewens plus 27 jaar gevonis dan word gelyklopend uit gedien?
Regter kan mos net 27 jaar die beskldige tronk toe stuur.
DV dis n sirkus want of jy 1 of 100 verkrag maak nie saak nie want die vonnisse word gelyktydig uitgedien. So dis eintlik lagwekkend.
Goeie nuus !!
Reeksverkragter · 7 maande gelede
As ek reeksverkragter lees, dan sien ek reeks vonnis, straf en wat sien ons hier, net lewenslank (25)& 27 by wat gelyklopend uitgedien word, dit laat al my hare regop staan, hy is nie rehabiliteerbaar nie, maar die belangrikste, het daai vroue se menswaardigheid & lewe so min waarde.